දෙදහස් දොළහ වර්ෂයේ ශිෂ්‍යත්ව විභාගයෙන් සමත් වන සියලු සාමාජික දරුවන්ට ශිෂ්‍යත්ව ලබා දිය හැකි අන්දමට සේවා නියුක්තියන්ගේ භාර අරමුදලේ වාර්ෂිකව පිරිනමන ශිෂ්‍යත්ව ප්‍රමාණය 7000 දක්වා ඉහළ දමන ලෙස ජනාධිපති මහින්ද රාජපක්ෂ මහතා උපදෙස් දී තිබේ.ඒ අනුව 2012 වසරේ ශිෂ්‍යත්ව විභාගයෙන් සමත් වන සියලු සාමාජික දරුවන්ට එක් අයකුට රුපියල් 15000 බැගින් ශිෂ්‍යත්ව 7000ක් පිරිනැමීමට රුපියල් මිලියන 105ක් වෙන් කර ඇති බව එම මණ්ඩලයේ සභාපති කේ. එම්. ඒ. ගොඩවත්ත මහතා පවසයි.ජනාධිපති මහින්ද රාජපක්ෂ මහතා කම්කරු හා වෘත්තීය පුහුණු ඇමැතිවරයාව සිටියදී 1994 වර්ෂයේදී ආරම්භ කරන ලද අතර ඒ යටතේ දරුවන් 2500කට වාර්ෂිකව ශිෂ්‍යත්ව පිරිනැමිණ.දැයේ දූදරුවන්ගේ අධ්‍යාපන කටයුතු පිළිබඳ විශේෂ උනන්දුවක් දක්වමින් ජනාධිපතිවරයා ලබා දුන් උපදෙස් මත මේ ශිෂ්‍යත්ව ප්‍රමාණය ඉහළ දැමීමට කටයුතු කළ බවත් ගොඩවත්ත මහතා කියයි.මහජන බැංකුවේ සිසු උදාන ගිණුම් ක්‍රමය යටතේ ඒ ඒ දරුවා නමින් විවෘත කරන ගිණුමකට මේ ශිෂ්‍යත්වාධාර මුදල් බැර කිරීමට මණ්ඩලය කටයුතු කරගෙන යයි..